পৃথিবীর সকল মানুষের কাছে ইন্টারনেট পৌঁছাবে ফেইসবুক - কর্পোরেট
কর্পোরেট
পৃথিবীর সকল মানুষের কাছে ইন্টারনেট পৌঁছাবে ফেইসবুক
কর্পোরেট ম্যাগাজিন
3 বছর ago
সামাজিক যোগাযোগের সাইট ফেইসবুকে ব্যবহারীর সংখ্যা যেমন বাড়ছে তেমন বাড়ছে এর আয়। তবে বাড়তি এই আয়কে ব্যাংকের ভল্টে আটকে রাখতে চান না এর প্রতিষ্ঠাতা মার্ক জাকারবার্গ।
সম্প্রতি তিনি সাইটির উন্নয়নে ও পৃথিবীর সকল মানুষের কাছে এর সেবা পৌঁছে দিতে হাজার হাজার কোটি টাকা খরচ করার সিদ্ধান্ত নিয়েছেন।
মার্ক জাকারবার্গ জানিয়েছেন, তিনি চান এই গ্রহের সকল মানুষই এই যোগযোগের সাইটটির আওতায় আসুক। ফেইসবুকের এই শ্রষ্ঠা সম্প্রতি মেক্সিকোতে ধনকুবের কার্লোস স্লিমের এক অনুষ্ঠানে যোগ দিয়ে এমন ঘোষণা দেন।
তিনি আশা প্রকাশ করেন, চলতি ২০১৪ সালের মধ্যেই সাইটটির ব্যবহারকারী ৩০ কোটি ছাড়িয়ে যাবে। এছাড়া এই সময়ে এতে যুক্ত হবে নতুন নতুন সব ফিচার।
প্রসঙ্গত আন্তর্জাতিক টেলিকমুনিকেশন ইউনিয়নের তথ্য মতে বর্তমানে প্রায় ১৩ কোটি ফেইসবুক ব্যবহারকারী রয়েছে।
মার্ক জাকারবার্গ আশা প্রকাশ করেন সারা বিশ্বের মানুষ যখন ইন্টারনেটের আওতায় আসবে তখন তাদের ব্যবসা আরও বাড়বে।
আসলে মোবাইল সাইট এবং অন্যান্য অ্যাপসে বিজ্ঞাপন দেখানোর সিদ্ধান্ত নেওয়ার পর মোবাইল বিজ্ঞাপন সেবায় ৯ শতাংশ থেকে ১৮ শতাংশে উন্নীত হয়েছে ফেইসবুক। এরই মধ্যে কিনে নিয়েছে হোয়াটস অ্যাপের মত প্রতিষ্ঠানকেও।
এছাড়া অকুলাস রিফট অধিগ্রহনের মাধ্যমে ইন্টারনেট জগতের বাইরেও নিজেদের অস্তিত্ব জানান দিচ্ছে এই সামাজিক যোগাযোগ মাধ্যম।
উল্লেখ্য, বর্তমানে ফেসবুকের আর্থিক মূল্যমান প্রায় ১৯,০০০ কোটি মার্কিন ডলার। সম্পদের দিক থেকে গুগলের ল্যারি পেইজ কিংবা সের্গেই ব্রিনকেও ছাড়িয়ে গেছেন ফেইসবুকের প্রতিষ্ঠাতা।
কিছুদিন আগে ফেইসবুকের সম্ভাব্য আয়ের ব্যাপারে একটি সম্ভাব্য প্রতিবেদন প্রকাশ করেছিল ওয়াল স্ট্রিট জার্নাল। তবে সেখানে যে পরিমান আয়ের আশাবাদ প্রকাশ করা হয়েছিল, সেটিকেও ছাড়িয়ে গেছে প্রকৃত আয়।
Comments
comments
Categories: সোশ্যাল মিডিয়া
Tags: কার্লোস স্লিম, জাকারবার্গ, ফেইসবুক
Leave a Comment
কর্পোরেট
Powered by WordPress
Back to top